MESTSKÁ  ČASŤ   BRATISLAVA  - NOVÉ  MESTO

Materiál na rokovanie
Miestneho zastupiteľstva
dňa 3.11.2011

N á v r h

Š T A T Ú T
Fondu  rozvoja bývania mestskej časti Bratislava – Nové Mesto

Materiál predkladá :				          Materiál obsahuje :

Ing. Ľudovít Kollárik				          1. Návrh uznesenia 
prednosta MÚ B-NM			                      2. Dôvodovú správu							                                  3. Návrh Štatútu Fondu rozvoja bývania
							  Mestskej časti B-NM

Spracovateľ :	

Ing. Jana Tlačíková
poverená vedením OSB,NPaVS

Na rokovanie prizvať :				Stanovisko právnej skupiny :

Ing. Janu Tlačíkovú					- nie je potreba právneho posúdenia
poverenú vedením OSB,NPaVS

November   2011

N á v r h    u z n e s e n i a

M i e s t n e   z a s t u p i t e ľ s t v o

A. zrušuje 

k 30.11.2011 Štatút fondu rozvoja bývania mestskej časti  Bratislava – Nové Mesto  schválený     uznesením  č. II/5/10  miestnym  zastupiteľstvom  mestskej časti Bratislava – Nové Mesto      dňa 23.5.1995  a  Dodatok č. 1 Štatútu  Fondu rozvoja bývania mestskej časti Bratislava –  Nové Mesto schválený uznesením č. II/12/10  miestnym  zastupiteľstvom  dňa  25.6.1996.

B. schvaľuje 

Štatút Fondu rozvoja bývania mestskej časti Bratislava – Nové Mesto s účinnosťou od 1.12.2011.

a/  - s pripomienkami

b/  - bez pripomienok

D ô v o d o v á      s p r á v a 

	Fond rozvoja bývania mestskej časti Bratislava – Nové Mesto je  mimorozpočtový peňažný fond, ktorý bol založený v súlade so zákonom č. 182/1993 Z.z. o vlastníctve bytov a nebytových priestorov v znení neskorších zmien. Štatút  Fondu rozvoja bývania mestskej časti  Bratislava - Nové Mesto bol schválený v roku 1995. 

	Nové znenie návrhu štatútu, ktoré je predkladané, je v súlade s aktuálne platným a účinným znením zákona č. 182/1993 Z.z. o vlastníctve  bytov a nebytových priestorov v znení neskorších zmien a VZN hlavného mesta SR Bratislavy č. 6/1995 o prevode bytov a nebytových priestorov v znení neskorších zmien a doplnkov.

N Á V R H

Š T A T Ú T
Fondu  rozvoja bývania mestskej časti Bratislava – Nové Mesto

Čl. 1
Úvodné ustanovenie

Fond rozvoja bývania mestskej časti Bratislava – Nové Mesto  / ďalej len „fond“ / bol zriadený ako mimorozpočtový peňažný fond za účelom obnovy a rozvoja bytového fondu a výstavby a obnovy infraštruktúry mestskej časti Bratislava Nové Mesto miestnym zastupiteľstvom mestskej časti Bratislava – Nové Mesto / ďalej len „ mestskej časti „/.

Čl. 2
Tvorba fondu

Fond sa tvorí z :

1/  z  nevyčerpaných  finančných   prostriedkov  získaných  z  predaja  bytov,  nebytových  
     priestorov,   domov,  alebo ich častí,  pozemkov zastavaných domom, ako aj priľahlých 
     pozemkov

2/  z iných príjmov.

Čl. 3
      Použitie prostriedkov fondu

Prostriedky fondu sa použijú najmä :

1/ - na obnovu  a  rozvoj  bytového fondu  mestskej časti   
    - na výstavbu a obnovu infraštruktúry mestskej časti

2/  Finančné  prostriedky, ktoré mestská časť získa z predaja bytov, nebytových priestorov, 
domov    alebo ich častí, pozemkov zastavaných domom ako aj priľahlých pozemkov, sú príjmom rozpočtu mestskej časti. Mestská časť tieto prostriedky môže použiť len na obnovu a rozvoj  bytového fondu a výstavby a obnovu infraštruktúry mestskej časti . Nevyčerpané finančné prostriedky sú zdrojom fondu rozvoja bývania mestskej časti a mestská časť ich môže použiť iba na obnovu a rozvoj bytového fondu a výstavbu a obnovu infraštruktúry mestskej časti. 
     
3/ O použití prostriedkov fondu rozhoduje miestne zastupiteľstvo.

- 2 -

Čl. 4
Osobitné ustanovenia

1/ Plán  tvorby a použitia  prostriedkov  fondu je súčasťou tvorby  rozpočtu mestskej časti 
    na   príslušné rozpočtové obdobie.

2/ Výsledok hospodárenia fondu je súčasťou záverečného účtu mestskej časti.

Čl. 5
Záverečné ustanovenia

1/ Zrušuje sa  Štatút fondu rozvoja bývania mestskej časti Bratislava – Nové Mesto  schválený  uznesením č. II/5/10 miestnym zastupiteľstvom dňa 23.5.1995 a Dodatok č. 1 Štatútu Fondu rozvoja bývania mestskej časti Bratislava – Nové Mesto schválený uznesením č. II/12/10 miestnym zastupiteľstvom dňa   25.6.1996.

2/ Tento štatút nadobúda účinnosť dňa  1.12.2011

									Mgr. Rudolf Kusý
									         starosta
							          mestskej časti Bratislava –Nové Mesto

Bratislava dňa  3.11.2011